Slippery When Wet

***Slippery When Wet*** je treći studijski album američkog rock sastava Bon Jovi. Objavila ga je diskografska kuća Mercury Records 18. kolovoza 1986. u Sjevernoj Americi, a Vertigo Records međunarodno. Producirao ga je Bruce Fairbairn, a snimljen je od siječnja do srpnja 1986. u studiju *Little Mountain Sound* u Vancouveru, Kanada.

Album je odmah postao komercijalni uspjeh i sadrži najpoznatije Bon Jovijeve pjesme poput "You Give Love a Bad Name", "Livin' on a Prayer" i "Wanted Dead or Alive".

Osam tjedana je bio na prvom mjestu glazbene ljestvice *Billboard*. *Billboard* ga je proglasio najprodavanijim albumom 1987. Prema podacima iz 2014., *Slippery When Wet* je najprodavaniji album sastava s 12 platinum certifikacija i preko 25 milijuna međunarodno prodanih primjeraka. Album se pojavljuje u knjizi "1001 Albums You Must Hear Before You Die" ().

## Pozadina
Nakon osrednjeg uspjeha albuma *[[7800° Fahrenheit]]*, sastav još uvijek nije bio toliko poznat koliko su se nadali. Želja da postanu još veće zvijezde ih je natjerala da promijene zvuk za sljedećih album i ublaže ga u odnosu na stil prethodna dva albuma. Za tekstopisca su odabrali Desmonda Childa, te su napisali 30 pjesama i probno ih pustili tinejdžerima iz New Jerseya i New Yorka i prema njihovim mišljenjima napravili redoslijed pjesama albuma. Bruce Fairbairn odabran je za glavnog producenta albuma, a Bob Rock za aranžera miksa. Jon je također pozvao Fairbairna zbog kvaliteta zvuka albuma *[[Without Love (album)|Without Love]], *koga je Fairbairn producirao za sastav Black 'N Blue.

## Pisanje i sastav
Većinu pjesama albuma napisali su Jon Bon Jovi i Richie Sambora osim pjesama "You Give Love a Bad Name," "Livin' on a Prayer," "Without Love" i "I'd Die For You" koje su napisali s Desmond Childom. Childa je dovela diskografska kuća kako bi pomogao oko pisanja pjesmi s Jovijem i Samborom. Ovo je bila prva suradnja Childa oko pisanja pjesama s Jonom i Richiejem. Nakon što je došao u New Jersey, počeli su s radom na pjesmama u podrumu kuće Samborine majke.

Jon prvotno nije htio da album sadrži pjesmu "Livin' on a Prayer" jer je smatrao da nije bila dovoljno dobra. Međutim, Sambora je bio uvjeren da će biti hit, tako da ga je sastav ponovno snimio te je novosnimljena inačica postavljena na završeni album. Postala je jedna od najpopularnijih pjesama sastava.

Pjesma "Edge of a Broken Heart" napisana je tijekom pravljenja albuma, ali se nije pojavila na završnoj inačici albuma. Jon je kasnije izjavio da je pjesma ipak trebala biti na albumu. Objavljena je na zvučnoj traci filma *[[Disorderlies]]* 1987. i od tada je sadržana na *box setu* sastava kao i na posebnom izdanju albuma *[[Cross Road]]* na dva CD-a*.* Također se nalazila na B strani singla Livin' on a Prayer. Nikako se nije izvela uživo unatoč tomu što je jedna od omiljenih pjesama obožavatelja.

## Ime i omot albuma
Album je prošao kroz razna imena počevši od "Wanted Dead Or Alive" (sh. "Traži se mrtav ili živ"; sastav je bila obučen kao kauboji na omotu ovog albuma, te je ta slika kasnije korištena za omot singla istoimene pjesme), te su ga kasnije promijenili na današnje *Slippery When Wet* (sh. doslovno: "Klizavo kad je mokro"). Jon je izjavio da je ime albuma doista bilo *Wanted Dead or Alive*, ali ga je sastav odlučio preimenovati na *Slippery When Wet* nakon posjete striptiz klubu The No. 5 Orange u Vancouveru.

Na omotu albuma prikazana je mokra crna kutija za smeće s napisanim riječima "Slippery When Wet". Na prvotnom omotu albuma bila je prsata žena u žutoj majici s imenom albuma sprijeda. Slika je zamijenjena neposredno prije objavljivanja albuma. Razlozi zamjene bili su strah izvršnih direktora diskografske kuće da će trgovine odbiti prodaju albuma sa seksističkom slikom ili Jonov prigovor na to što je diskografska kuća postavila svijetloružičasti okvir oko slike.

Većina izdanja albuma nije sadržavala originalnu sliku u Japanu.

## Objava i odaziv

Album je postao ogroman komercijalni hit. Slippery When Wet došao je do znatnih dostignuća povodom singlova od 1986. do 1987. Tri puta su se plasirali na ljestvicu *Top 10 Billboard Hot 100* (od ova tri plasmana, dva od njih bili su singlovi "You Give Love A Bad Name" i "Livin' On A Prayer") učinivši Bon Jovija prvim hard rock sastavom da ikad dostigne dva uzastopna plasmana na prvo mjesto ljestvice ''Billboard'' Hot 100. Treći singl "Wanted Dead or Alive" plasirao se na sedmo mjesto, učinivši *Slippery When Wet* prvim hard rock albumom da ima tri plasmana na ljestvici *Billboard Hot 100*.

Album se također plasirao na prvo mjesto ljestvice *Billboard 200*, što im je bio prvi album s tim plasmanom u SAD-u. Na ljestvici je 38 tjedana ostao među prvih pet mjesta, te je osam tjedana bio na prvom mjestu. Bio je najprodavaniji album 1987. u SAD-u i naposljetku je dobio "diamond" certifikaciju. Trenutne statistike prodaje pokazuju da je prodano 12 milijuna primjeraka, što plasira ovaj album na 48. mjesto najprodavanijih albuma u SAD-u.

BPI je albumu *Slippery When Wet* dodijelio tri "platinum" certifikacije u Ujedinjenom Kraljevstvu, dok je u Kanadi dobio jednu "diamond", a u Australiji šest "platinum" certifikacija.

Album je na 44. mjestu na popisu 200 najboljih rock and roll albuma svih vremena.

## Popis pjesama

## DualDisc
*Slippery When Wet* ponovno je izdat u DualDisc formatu 2005. CD strana je sadržavala novo remasterirano izdanje albuma, a DVD strana je sadržavala njegov originalni stereo miks i dodano produženo izdanje s podrškom za 5.1 surround sound. Produženo izdanje je sadržavalo dodatne elemente u pjesmama, te, u nekolicini slučajeva produžavajući njihovo trajanje. Zvučni materijal može se reproducirati preko DVD-audio playera kao i preko standardnih DVD playera. DVD strana također je sadržavala svih pet promo videozapisa s albuma:
* "You Give Love a Bad Name"
* "Livin' on a Prayer"
* "Wanted Dead or Alive"
* "Never Say Goodbye"
* "Wild In The Streets"
Inačica na DualDiscu objavljena je 20. rujna 2005. na isti dan kad je objavljen album *[[Have a Nice Day (album)|Have A Nice Day]]*.

## Osoblje
### Bon Jovi
* Jon Bon Jovi – vokali, solo i ritam gitara, harmonika
* Richie Sambora – gitare, prateći vokali, talk box, guitar synth
* Alec John Such – bas, prateći vokali
* Tico Torres – bubnjevi, udaraljke
* David Bryan – klavijature, prateći vokali

### Dodatno osoblje
* Bruce Fairbairn – udaraljke, rog, producent
* Bob Rock – aranžer / mikser
* Tim Crich – asistentski aranžer
* Tom Keenlyside – rog
* Bill Levy – likovni rad
* George Marino – aranžer digitalnog obrađivanja
* Hugh McDonald – bas gitara
* Lema Moon – rog
* Mark Weiss – fotografija

## Ljestvice

### Najbolji plasman(i)

### Godišnje ljestvice

### Ljestvice desetljeća

## Izvori

## Vanjske veze
* ''Slippery When Wet'' na službenoj stranici sastava.